400 g kohupiimapastat  1 dl suhkrut  2 dl riivitud porgandit  190 g martsipani  2 munakollast  1,5 sl maisitärklist  1,5 dl riivsaia või -leiba  100 g võid  4 dl jahu  1 dl toasooja vett  0,5 tl 30% äädikat  3 sl õli  näpuotsatäis soola    Suhkur ja kohupiim segada omavahel.Koori porgandid ja riivi peenelt.  Vahusta munakollased ja lisa kohupiimale. Lõpuks lisa riivitud porgandid ja sega kergelt läbi. Lõika martsipani märja noaga, ikka ja jälle nuga vette kastes, et martsipan kinni ei kitiks. Õhukesed viilud pudista omakorda kohupiimale. Peale sõelu veel maisitärklist. Ja sega läbi.    Samal ajal  valmista struudlitaigen. Selleks sega toasoojale veele äädika, õli ning näpuotsatäie soola. Mõõda kaussi jahu, sega omavahel ning sõtku parajaks. Lase suur pott kuuma vett täis ja vala tühjaks ning kuivata. Kuum pott aseta tagurpidi taigna peale - sellises soojas aurus pehmeneb struudlitaigen mõnusasti ning muutub elastseks. Sellist tainast on lausa lust pärast paberõhukeseks rullida!  Rulli taigen lahti ja pintselda sulavõiga. Puista peale riivsaia ning veidi suhkurt.Vala peale porgandi-kohupiimasegu  võimalikult keskele. Tõsta järgemööda kõik servad peale ja pintselda ääri sulavõiga mis kleebib ääred hästi kinni.  Viimase "paberiserva" tõsta tugevamalt üle ning pinguta struudli põhja alla. Aseta ettevaatlikult ahjuplaadile ja küpseta 180ºC ahjus 40 minutit. Iga kümne minuti möödudes pintselda pealt sulavõiga - kõik krõbeda struudli nimel!